Одес Байсолтанов

Одес Хасаевич Байсолтанов (1965 елның 17 гыйнвары, Белоречье авылы, Гудермес районы, Чечен-Ингуш АССР, РСФСР, ССРБ) — Россия дәүләт эшлеклесе. 2020 елның 11 февраленнән Россия Федерациясе спорт министры урынбасары.

2007 елның 10 апреленнән 17 маена кадәр Чечен Республикасы Хөкүмәте рәисе (2007 елның 18 мартыннан 10 апреленә кадәр Чечен Республикасы Хөкүмәте рәисе вазыйфаларын башкаручы). 2012 елның маеннан 2014 елның 17 июленә кадәр Төньяк Кавказ федераль округында Россия Федерациясе президентының тулы вәкаләтле вәкиле урынбасары. 2014 елның 17 июленнән 2020 елның 21 гыйнварына кадәр Россия Федерациясенең Төньяк Кавказ эшләре буенча министрның урынбасары, беренче урынбасары. Икътисад фәннәре кандидаты (2006).

 Тормыш юлы 
1965 елның 17 гыйнварында Чечен-Ингуш АССРның Гудермес районы Белоречье авылында (хәзерге вакытта Иласхан-Юрт авылы) туган. Шунда ук мәктәпне тәмамлый. 1994 елда Л. Н. Толстой исемендәге Чечно-Ингуш дәүләт университетының физика-математика факультетын тәмамлый. 2005 елда Чечен дәүләт университетын «дәүләт һәм муниципаль идарә» белгечлеге буенча тәмамлый. 2011 елда Финанс һәм хокук институтын (Махачкала) тәмамлый.

1989 елның мартыннан 1990 елның маена кадәр — Грозныйның «Мичуринец» кооперативының өлкән эксперты.

1990 елның маеннан 1992 елның сентябренә кадәр — «ІАМА» кече оешманың сату бүлеге башлыгы.

1992 елның октябреннән 20 ел дәвамында Чечен Республикасы Хөкүмәтендә эшли. Чечен Республикасы авыл хуҗалыгы министрлыгының механикалаштыру һәм электрлаштыру бүлеге баш белгече, Чечен Республикасы Президенты һәм Хөкүмәте Аппаратының матди-техник тәэмин итү бүлегенең әйдәп баручы һәм баш белгече, «Чечен Республикасы Хөкүмәте бинасы белән идарә итү» дәүләт учреждениесе җитәкчесе вазыйфасында эшли.

2004 елның июненнән 2006 елның мартына кадәр — Чечен Республикасы Президенты һәм Хөкүмәте эшләре идарәчесе — Чечен Республикасы министры.

2006 елның мартыннан 2007 елның 10 апреленә кадәр — Чечен Республикасы Хөкүмәте рәисенең беренче урынбасары.

2007 елның 18 мартыннан 10 апреленә кадәр — Чечен Республикасы Хөкүмәте рәисе вазыйфаларын башкаручы.

2007 елның 10 апреленнән 17 маена кадәр — Чечен Республикасы Хөкүмәте рәисе.

2012 елның маеннан 2014 елның 17 июленә кадәр — Төньяк Кавказ федераль округында Россия Федерациясе президентының тулы вәкаләтле вәкиле урынбасары.

2014 елның 17 июленнән 2016 елның 30 апреленә кадәр — Төньяк Кавказ эшләре буенча Россия Федерациясе министры урынбасары.

2016 елның 30 апреленнән 2020 елның 21 гыйнварына кадәр — Төньяк Кавказ эшләре буенча Россия Федерациясе министрының беренче урынбасары.

2020 елның 11 февраленнән — Россия Федерациясе спорт министры урынбасарыМишустин назначил нового замминистра спортаРаспоряжение Правительства Российской Федерации от 11.02.2020 г. №251-р «О заместителе Министра спорта Российской Федерации».

 Гаилә 
Өйләнгән, җиде бала бар: өч кызы һәм дүрт улы.

 Бүләкләр 

 Әхмәт Кадыйров исемендәге орден;
 Фәлистин Дәүләте Президенты Мәхмүд Аббас медале;
 Россия Федерациясе Президентының Рәхмәт хаты;
 Чечен Республикасы Башлыгының Рәхмәт хаты;
 Чечен Республикасының Мактаулы гражданины;
 «Чечен Республикасы алдындагы казанышлары өчен» медале (2006);
 Дуслык Ордены (2007).

 Искәрмәләр 

Төркем:Википедия:Викиҗыентыкка мәкаләдә турыдан-туры сылтама булган мәкаләләр
Төркем:Әхмәт Кадыйров исемендәге орден кавалерлары
Төркем:Дуслык ордены (Русия) кавалерлары
Төркем:Әлифба буенча галимнәр
Төркем:Икътисад фәннәре кандидатлары
Төркем:Әлифба буенча шәхесләр
Төркем:Википедия:Замандашлар биографиясе
Төркем:1965 елда туганнар
Төркем:17 гыйнвар көнне туганнар
Төркем:Чечен университетын тәмамлаучылар